रायपुर । छत्तीसगढ़ के शिक्षा कर्मियों की मांगों और समस्याओँ को लेकर एक तरफ प्रशासनिक स्तर पर प्रक्रिया को तेज करने की पहल शुरू हो गई है। इस सिलसिले में पंचायत विभाग के संचालक तारण प्रकाश सिन्हा की ओर से सभी शिक्षाकर्मी संगठनों को पत्र भेजककर सात दिन के भीतर सुझाव मंगाए गए हैं। वहीं दूसरी तरफ प्रदेश के सभी शिक्षा कर्मीं संगठनों के बीच एकता कायम रखने की दिशा में भी पहल हो रही है। जिससे आने वाले समय में संविलयन की मांग को पुरजोर तरीके से सरकार के सामने रखा जा सके। इसे लेकर शिक्षक पंचायत /नगरीय निकाय मोर्चा के प्रदेश संचालक वीरेन्द्र दुबे ने 25 फरवरी को सभी संगठनों के प्रदेश अध्यक्षों की मीटिंग रायपुर के वृन्दावन हॉल में बुलाई है।
डाउनलोड करें CGWALL News App और रहें हर खबर से अपडेट
https://play.google.com/store/apps/details?id=com.cgwall
शिक्षक पंचायत /नगरीय निकाय मोर्चा के प्रदेश संचालक वीरेन्द्र दुबे ने शिक्षा कर्मी साथियों के नाम अपील जारी कर कहा है कि विगत कुछ दिनों से मीडिया में एवँ सूत्रों के हवाले से शिक्षको के शिक्षा विभाग में संविलियन करने की खबरे आ रही है। परन्तु अभी तक शासन ने संविलियन पर कोई ठोस निर्णय नही लिया है। भविष्य में शासन क्या निर्णय लेती है। स्पष्ट नही है । शासन जो भी निर्णय ले उसके लिए जरूरी है, हम सभी शिक्षक एकजुट रहे।वीरेन्द्र दुबे ने याद दिलाया है कि संविलियन की मांग को लेकर विगत दिनों पांच संघो ने मिलकर बड़ा एवं सफल आंदोलन किया था। यही मांग प्रदेश के सभी शिक्षको की भी है कि सभी अपनी पुराने गिले – शिकवे मिटा कर प्रदेश में कार्यरत सभी संघ एकजुट रहे। इसके मद्देनजर एकजुटता के लिए एक बार फिर से सभी संघो को आमंत्रित किया जा रहा है। उन्होने जानकारी दी है कि प्रदेश के सभी प्रदेश अध्यक्षो को पत्र जारी किया जा रहा है कि सभी साथी 25 फरवरी को देपहर बाद 3 बजे सिविल लाइन स्थित वृन्दावन हॉल में एक साथ बैठकर इस पर चर्चा करें।